《六十五春寒吟七首》
元代·方回

日日春寒昼掩扉，惊嗟六十五年非。
未为白傅同州起，犹胜坡翁海外归。
斗分军兴群盗作，浙乡水患细民饥。
忍穷苟活犹閒管，痛惜残梅万点飞。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。